Miss World 1967

Ang **Miss World 1967** ay ang ika-17 edisyon ng Miss World pageant, na ginanap sa Lyceum Ballroom sa Londres, Reyno Unido noong 16 Nobyembre 1967. 

Pagkatapos ng kompetisyon, kinoronahan ni Reita Faria ng Indiya si Madeleine Hartog-Bel ng Perú bilang Miss World 1967. Ito ang kauna-unahang na tagumpay ng Peru sa kasaysayan ng kompetisyon. Nagtapos bilang first runner-up si María del Carmen Sabaliauskas ng Arhentina, habang nagtapos bilang second runner-up si Shakira Baksh ng Guyana.

Mga kandidata mula sa limampu't-apat na bansa at teritoryo ang lumahok sa kompetisyong ito. Pinangunahan ni Simon Dee ang kompetisyon, samantalang si Michael Aspel ang nagbigay ng komentaryo sa buong kompetisyon.

## Kasaysayan 
thumb|250x250px|Lyceum Ballroom, ang lokasyon ng Miss World 1967

### Pagpili ng mga kalahok 
Ang mga kalahok mula sa limampu't-apat na mga bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process,* at isang kandidata ang nailuklok matapos bumitiw ang orihinal na kalahok.

#### Mga pagpalit 
Dapat sanang lalahok si Miss France 1967 Jeanne Beck sa edisyong ito. Gayunpaman, dahil sa hindi isiniwalat na dahilan, siya ay pinalitan ng *first runner-up* ng Miss Cinemonde 1967 na si Carole Noe bilang kandidata ng Pransiya sa Miss World. Dahil hindi pumayag si Seedevi Ragama na pumunta ng Londres para kumatawan sa bansang Ceylon, napag-isapan ng mga *organizer* ng Miss World na ipalit sa kanya si Therese Fernando.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Czechoslovakia, Panama at Uganda. Bumalik sa edisyong ito ang mga bansang Gana na huling sumali noong 1959; Kenya at Tansaniya (bilang Tanganyika) na huling sumali noong 1960; Niherya na huling sumali noong 1963; Portugal na huling sumali noong 1964; at Australya, Austrya, Peru, at Tunisya na huling sumali noong 1965.

Hindi sumali sina Ankie Bruin ng Aruba, Rosenelly binti Abu Bakar ng Malaysia, Licella Zuiverloon ng Suriname, at Patsy Wilson ng Trinidad at Tobago dahil sa hindi isiniwalat na dahilan. Hindi sumali si Miss India 1967 Naqi Jehan Ali dahil pinagbawalan siya ng Pamahalaan ng Indiya na lumahok sa Miss World dahil sa mga aksyon ni Miss World 1966 Reita Faria tulad ng pagpunta niya sa Timog Biyetnam upang sumama sa *The Bob Hope Show* sa panahon ng Digmaang Biyetnam*,* na kung saan walang kinikilingan ang Pamahalaan ng Indiya tungkol sa nasabing digmaan. Hindi sumali ang mga bansang Alherya, Bahamas, Hordan, at Siria matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Hindi sumali si Francisca Delgado ng Espanya bilang protesta laban sa pag-angkin ng Reyno Unido sa Hibraltar.

## Mga resulta 
### Mga pagkakalagay 
## Kompetisyon 
### Pormat ng kompetisyon 
Tulad noong 1961, labinlimang *semi-finalist* ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng *swimsuit* at *evening gown competition*. Lumahok sa *swimsuit competition* at *evening gown competition* ang mga labinlimang *semi-finalist*, at kalaunan ay napili ang pitong pinalista na sumabak sa *final interview.*

### Komite sa pagpili 
* Heneral Ibrahim Adjie – Embahador ng Indonesya sa Reyno Unido
* Richard Chamberlain – Amerikanong aktor

## Mga tala 

## Mga sanggunian 
## Panlabas na kawing 
* 

Kategorya:Miss World
Kategorya:1967